title: Регламент за изпълнение (ЕС) 2016/148 на Комисията от 4 февруари 2016 година за изменение на приложение I към Регламент (ЕО) № 798/2008 по отношение на вписването за Съединените американски щати в списъка на трети държави, територии, зони или компартменти, от които са разрешени вносът и транзитът през Съюза на определени стоки от домашни птици, във връзка с появата на огнища от високопатогенна инфлуенца по птиците от подтип H7N8 (Текст от значение за ЕИП)

text:
               5.2.2016

               BG

               Официален вестник на Европейския съюз

               L 30/17

         РЕГЛАМЕНТ ЗА ИЗПЪЛНЕНИЕ (ЕС) 2016/148 НА КОМИСИЯТА
   от 4 февруари 2016 година
   за изменение на приложение I към Регламент (ЕО) № 798/2008 по отношение на вписването за Съединените американски щати в списъка на трети държави, територии, зони или компартменти, от които са разрешени вносът и транзитът през Съюза на определени стоки от домашни птици, във връзка с появата на огнища от високопатогенна инфлуенца по птиците от подтип H7N8
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, първа алинея и член 8, точка 4 от нея,
   като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по специално член 23, параграф 1, член 24, параграф 2 и член 25, параграф 2 от нея,
   като има предвид, че:

               (1)

               В Регламент (ЕО) № 798/2008 на Комисията (3) се определят изискванията за ветеринарно сертифициране при внос и транзит през територията на Съюза, включително съхраняването по време на транзит, на домашни птици и продукти от домашни птици („стоките“). В него се предвижда, че посочените стоки могат да бъдат внасяни и да преминават транзитно през територията на Съюза само от третите държави, територии, зони или компартменти, изброени в колони 1 и 3 от таблицата в част 1 от приложение I към регламента.

               (2)

               В Регламент (ЕО) № 798/2008 също така се установяват условията, при които дадена трета държава, територия, зона или компартмент следва да се смята за свободна/свободен от високопатогенна инфлуенца по птиците.

               (3)

               Съединените щати фигурират в част 1 от приложение I към Регламент (ЕО) № 798/2008 като трета държава, от която вносът и транзитът на посочените стоки през територията на Съюза са разрешени за цялата ѝ територия.

               (4)

               В подписано споразумение между Съюза и Съединените щати (4) („Споразумението“) се предвижда незабавно взаимно признаване на мерките за регионализация в случай на поява на огнища на болест в Съюза или в Съединените щати.

               (5)

               На 15 януари 2016 г. Съединените щати потвърдиха наличието на високопатогенна инфлуенца по птиците от подтип H7N8 в едно стопанство в щата Индиана и поради това щатът не може повече да бъде считан за свободен от тази болест. Ветеринарните органи на Съединените щати незабавно преустановиха издаването на ветеринарни сертификати за пратки със стоки от щата Индиана, предназначени за износ за Съюза. С цел борба с високопатогенната инфлуенца по птиците и ограничаване на нейното разпространение те пристъпиха към изпълнението на политика за унищожаване на птиците.

               (6)

               Комисията извърши оценка на предоставената от Съединените щати информация за епидемиологичната обстановка в държавата и за мерките, предприети за предотвратяване на по-нататъшното разпространение на високопатогенната инфлуенца по птиците. Въз основа на тази оценка, както и на ангажиментите, установени в Споразумението, и гаранциите, предоставени от Съединените щати, е целесъобразно да се заключи, че налагането на ограничения за въвеждането в Съюза на стоки от засегнатата от високопатогенна инфлуенца по птиците област, по отношение на която ветеринарните органи на САЩ са наложили ограничения поради настоящото наличие на огнища, би следвало да е достатъчно като мярка за посрещане на рисковете, свързани с въвеждането на стоките в Съюза.

               (7)

               Поради това приложение I към Регламент (ЕО) № 798/2008 следва да бъде съответно изменено.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Част 1 от приложение I към Регламент (ЕО) № 798/2008 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз,

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 февруари 2016 година.

            За Комисията

            Председател

         Jean-Claude JUNCKER

      (1)  ОВ L 18, 23.1.2003 г., стр. 11.

      (2)  ОВ L 343, 22.12.2009 г., стр. 74.

      (3)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).

      (4)  Споразумение между Европейската общност и Съединените американски щати относно санитарните мерки за опазване на общественото здраве и здравето на животните при търговията с живи животни и животински продукти, одобрено от името на Европейската общност с Решение 98/258/ЕО на Съвета (ОВ L 118, 21.4.1998 г., стр. 1).

      ПРИЛОЖЕНИЕ
      В част 1 от приложение I към Регламент (ЕО) № 798/2008 след вписването за Съединените щати относно щат Индиана се добавя следното:

                     Код по ISO и име на третата държава или територия

                     Код на третата държава, територия, зона или компартмент

                     Описание на третата държава, територия, зона или компартмент

                     Ветеринарен сертификат

                     Специални условия

                     Специални условия

                     Статус на наблюдението по отношение на инфлуенцата по птиците

                     Ваксинационен статус по отношение на инфлуенцата по птиците

                     Статус по отношение на контрола на Salmonella

                     Образец/образци

                     Допълнителни гаранции

                     Крайна дата (1)

                     Начална дата (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „US — Съединени щати

                     US-2.21.1

                     Щат Индиана

                     WGM

                     VIII

                     P2

                     15.1.2016 г.

                     POU, RAT

                     N
                     P2
                     P2

                     BPR, BPP, DOC, DOR, HEP, HER, SRP, SRA, LT20

                     А

                     S3, ST1“

         (1)  Стоки, включително тези, транспортирани в открито море, произведени преди тази дата, могат да бъдат внасяни в Съюза за период 90 дни след тази дата.

         (2)  Само стоки, произведени след тази дата, могат да бъдат внасяни в Съюза.


title: Регламент за изпълнение (ЕС) № 70/2013 на Комисията от 23 януари 2013 година относно класирането на някои стоки в Комбинираната номенклатура

text:
               26.1.2013

               BG

               Официален вестник на Европейския съюз

               L 26/5

         РЕГЛАМЕНТ ЗА ИЗПЪЛНЕНИЕ (ЕС) № 70/2013 НА КОМИСИЯТА
   от 23 януари 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 януари 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Продуктът е със следния състав (тегловни %):

                              —

                              етилов алкохол

                              90

                              —

                              етил-третичен-бутил-етер (ETBE)

                              10

                        Продуктът се транспортира в наливно състояние.

                  2207 20 00

                  Класирането се определя от разпоредбите на Общи правила 1, 3, буква а) и 6 за тълкуване на Комбинираната номенклатура и от описанието на кодове по КН 2207 и 2207 20 00.
                  В позиция 2207 се предлага по-конкретно описание в сравнение с позиция 3824, където се предлага по-общо описание. Следователно с прилагането на Общо правило 3, буква а) се изключва класиране в позиция 3824.
                  Продуктът е проста смес от етилов алкохол и ETBE. Процентният дял на ETBE в продукта го прави негоден за консумация от човека, но не възпрепятства използването му за промишлени цели (вж. също Обяснителните бележки към Хармонизираната система за позиция 2207, параграф 4).
                  Следователно продуктът трябва да бъде класиран в код по КН 2207 20 00 като денатуриран етилов алкохол.


title: Регламент за изпълнение (ЕC) № 280/2011 на Комисията от 21 март 2011 година относно издаването на лицензии за внос, за които са подадени заявления през първите седем дни на месец март 2011 г. в рамките на тарифната квота за висококачествено говеждо месо, управлявана съгласно Регламент (ЕО) № 620/2009

text:
               22.3.2011

               BG

               Официален вестник на Европейския съюз

               L 76/50

         РЕГЛАМЕНТ ЗА ИЗПЪЛНЕНИЕ (ЕC) № 280/2011 НА КОМИСИЯТА
   от 21 март 2011 година
   относно издаването на лицензии за внос, за които са подадени заявления през първите седем дни на месец март 2011 г. в рамките на тарифната квота за висококачествено говеждо месо, управлявана съгласно Регламент (ЕО) № 620/2009
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (2), и по-специално член 7, параграф 2 от него,
   като има предвид, че:

               (1)

               Регламент (ЕО) № 620/2009 на Комисията от 13 юли 2009 г. за управление на тарифна квота за внос на висококачествено говеждо месо (3) определя подробни правила за подаване на заявления и издаване на лицензии за внос.

               (2)

               В член 7, параграф 2 от Регламент (ЕО) № 1301/2006 се посочва, че когато количествата, обхванати от заявленията за лицензии, превишават наличните количества за периода на тарифната квота за внос, следва да бъде определен коефициент на разпределение, който се прилага за количествата, обхванати от всяко заявление за лицензия. Заявленията за лицензии за внос, подадени съгласно член 3 от Регламент (ЕО) № 620/2009 в периода от 1 до 7 март 2011 г., превишават наличните количества. Поради това следва да се определи до каква степен могат да се издават лицензии за внос, като се определи коефициентът на разпределение,

         ПРИЕ НАСТОЯЩИЯ РЕГЛАМЕНТ:
   Член 1
   Към заявленията за лицензии за внос, които се отнасят за квота с пореден номер 09.4449 и са подадени съгласно член 3 от Регламент (ЕО) № 620/2009 в периода от 1 до 7 март 2011 г., се прилага коефициент на разпределение в размер на 28,677523 %.
   Член 2
   Настоящият регламент влиза в сила в деня след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 март 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 238, 1.9.2006 г., стр. 13.

      (3)  ОВ L 182, 15.7.2009 г., стр. 25.


title: Регламент за изпълнение (ЕС) 2015/1398 на Комисията от 14 август 2015 година за установяване на стандартни стойности при внос с цел определяне на входната цена на някои плодове и зеленчуци

text:
               15.8.2015

               BG

               Официален вестник на Европейския съюз

               L 216/7

         РЕГЛАМЕНТ ЗА ИЗПЪЛНЕНИЕ (ЕС) 2015/1398 НА КОМИСИЯТА
   от 14 август 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 август 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  150,3

                  MK

                  51,2

                  ZZ

                  100,8

                  0709 93 10

                  TR

                  128,9

                  ZZ

                  128,9

                  0805 50 10

                  AR

                  138,4

                  BO

                  146,4

                  CL

                  160,0

                  UY

                  146,4

                  ZA

                  145,9

                  ZZ

                  147,4

                  0806 10 10

                  EG

                  247,3

                  IL

                  390,7

                  MA

                  158,2

                  TR

                  162,0

                  US

                  339,9

                  ZZ

                  259,6

                  0808 10 80

                  AR

                  108,9

                  BR

                  83,3

                  CL

                  136,9

                  NZ

                  138,6

                  US

                  145,7

                  ZA

                  117,5

                  ZZ

                  121,8

                  0808 30 90

                  AR

                  132,0

                  CL

                  130,2

                  NZ

                  146,7

                  TR

                  139,9

                  ZA

                  112,3

                  ZZ

                  132,2

                  0809 30 10, 0809 30 90

                  MK

                  70,8

                  TR

                  131,8

                  ZZ

                  101,3

                  0809 40 05

                  BA

                  48,2

                  IL

                  141,4

                  MK

                  36,8

                  XS

                  57,7

                  ZZ

                  71,0

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 427/2011 на Комисията от 2 май 2011 година за изменение на приложение I към Регламент (ЕО) № 798/2008 по отношение на вписването на Израел в списъка на трети страни, територии, зони или подразделения  Текст от значение за ЕИП

text:
               3.5.2011

               BG

               Официален вестник на Европейския съюз

               L 113/3

         РЕГЛАМЕНТ ЗА ИЗПЪЛНЕНИЕ (ЕС) № 427/2011 НА КОМИСИЯТА
   от 2 май 2011 година
   за изменение на приложение I към Регламент (ЕО) № 798/2008 по отношение на вписването на Израел в списъка на трети страни, територии, зони или подразделения
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, алинея първа и член 8, параграф 4 от нея,
   като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по специално член 23, параграф 1 и член 24, параграф 2 от нея,
   като има предвид, че:

               (1)

               В Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или подразделения, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (3) се предвижда стоките, обхванати от посочения регламент, да бъдат внасяни и да преминават транзитно през Съюза само от трети страни, територии, зони или подразделения, изброени в таблицата в част 1 от приложение I към същия регламент.

               (2)

               Съгласно Регламент (ЕО) № 798/2008, когато се появи огнище на високопатогенна инфлуенца по птиците (HPAI) в трета страна, територия, зона или подразделение, които преди това са били свободни от въпросната болест, посочената трета страна, територия, зона или подразделение се смята отново за свободна от HPAI, ако са изпълнени определени условия, като посочените условия се отнасят до изпълнението на политика за борба с болестта чрез унищожаване на птиците, включително подходящо почистване и дезинфекция във всички заразени преди това предприятия. Освен това трябва да е проведена програма за наблюдение на инфлуенцата по птиците, съгласно част II от приложение IV към посочения регламент, за период от три месеца след завършването на унищожаването на птиците, почистването и дезинфекцията.

               (3)

               Израел е включен в списъка в част 1 от приложение I към Регламент (ЕО) № 798/2008 като трета страна, от която всички продукти от домашни птици, обхванати от посочения регламент, могат да бъдат внасяни в Съюза. След като в началото на 2010 г. бе установено огнище на HPAI, вносът на някои продукти от Израел за Съюза бе ограничен до определени части от неговата територия чрез посочения регламент, изменен с Регламент (ЕС) № 332/2010 на Комисията (4). Зоната, от която бе забранен вносът на някои продукти, е отбелязана в графа 3 с код IL-2 във вписването за Израел в част 1 от приложение I към Регламент (ЕО) № 798/2008, като забраната се прилагаше до 1 май 2010 г. Забраната за вноса на някои продукти от домашни птици от IL-2 във връзка с посоченото огнище следва обаче да продължи да бъде в сила за продукти, произведени преди посочената дата.

               (4)

               Освен това, на 8 март 2011 г. Израел уведоми Комисията за огнище на HPAI от подтип H5N1 на своята територия.

               (5)

               Поради потвърденото наличие на HPAI територията на Израел не може вече да се счита за свободна от тази болест, вследствие на което ветеринарните органи на Израел съответно преустановиха издаването на ветеринарни сертификати за пратки с някои стоки от домашни птици.

               (6)

               Израел предостави на Комисията информация за мерките за контрол, предприети във връзка с появилото се наскоро огнище на болестта. Комисията направи оценка на тази информация и на епидемиологичната ситуация в Израел.

               (7)

               С цел борба с болестта и ограничаване на нейното разпространение, Израел пристъпи към изпълнението на политика за унищожаване на птиците. Бързите и решителни действия, предприети от Израел за ограничаването на болестта, и положителният резултат от оценката на епидемиологичната ситуация позволяват ограниченията върху вноса в Съюза на някои стоки от домашни птици да се отнасят само до зоната, засегната от болестта, в която от ветеринарните органи на Израел са въведени ограничителни мерки.

               (8)

               Освен това по отношение на инфлуенцата по птиците Израел провежда дейности за надзор, които, изглежда, че отговарят на изискванията на част II от приложение IV към Регламент (ЕО) № 798/2008.

               (9)

               Предвид благоприятното развитие на епидемиологичната ситуация и на дейностите за надзор по отношение на инфлуенцата по птиците, действащи в посока справяне с появата на болестта, в съответствие с условията, установени в Регламент (ЕО) № 798/2008, е целесъобразно периодът, през който е преустановено разрешаването на внос в Съюза, да бъде ограничен до три месеца и да продължи до 14 юни 2011 г., след подходящо почистване и дезинфекция на заразеното преди това предприятие.

               (10)

               Поради това Регламент (ЕО) № 798/2008 следва да бъде съответно изменен.

               (11)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   В част 1 от приложение I към Регламент (ЕО) № 798/2008 вписването за Израел се заменя с текста в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 май 2011 година.

            За Комисията

            Председател

         José Manuel BARROSO

      (1)  ОВ L 18, 23.1.2003 г., стр. 11.

      (2)  ОВ L 343, 22.12.2009 г., стр. 74.

      (3)  ОВ L 226, 23.8.2008 г., стр. 1.

      (4)  ОВ L 102, 23.4.2010 г., стр. 10.

      ПРИЛОЖЕНИЕ

                     „IL — Израел

                     IL-0

                     Цялата страна

                     SPF

                     EP, E

                     S4

                     IL-1

                     Зона в Израел с изключение на IL-2 и IL-3

                     BPR, BPP, DOC, DOR, HEP, HER, SRP

                     N

                     A

                     S5, ST1

                     WGM

                     VIII

                     POU, RAT

                     N

                     IL-2

                     Зона в Израел в следните граници:

                                 —

                                 на запад: път № 4.

                                 —

                                 на юг: път № 5812, който се свързва с път № 5815.

                                 —

                                 на изток: стената за сигурност до път № 6513.

                                 —

                                 на север: път № 6513 до кръстопътя с път № 65. От тази точка по права линия до началото на Givat Nili и оттам по права линия до пресичането на пътища № 652 и № 4.

                     BPR, BPP, DOC, DOR, HEP, HER, SRP

                     N, P2

                     1.5.2010 г.

                     A

                     S5, ST1

                     WGM

                     VIII

                     P2

                     1.5.2010 г.

                     POU, RAT

                     N, P2

                     1.5.2010 г.

                     IL-3

                     Зона в Израел в следните граници:

                                 —

                                 на север: път № 386 до границите на община Йерусалим, река Refaim, до бившата израело-йорданска граница („зелена линия“)

                                 —

                                 на изток: път № 356

                                 —

                                 на юг: пътища № 8670, 3517 и 354

                                 —

                                 на запад: по права линия на север до път № 367, по път № 367 на запад и после на север до път № 375 и на запад от село Matta — линия в посока север-североизток към път № 386.

                     BPR, BPP, DOC, DOR, HEP, HER, SRP

                     N, P2

                     8.3.2011 г.

                     14.6.2011 г.

                     A

                     S5, ST1

                     WGM

                     VIII

                     P2

                     8.3.2011 г.

                     14.6.2011 г.

                     POU, RAT

                     N, P2

                     8.3.2011 г.

                     14.6.2011 г.“


title: Регламент за изпълнение (ЕС) 2015/1408 на Комисията от 19 август 2015 година за разрешаване на употребата на DL-метионил-DL-метионин като фуражна добавка за риба и ракообразни (Текст от значение за ЕИП)

text:
               20.8.2015

               BG

               Официален вестник на Европейския съюз

               L 219/3

         РЕГЛАМЕНТ ЗА ИЗПЪЛНЕНИЕ (ЕС) 2015/1408 НА КОМИСИЯТА
   от 19 август 2015 година
   за разрешаване на употребата на DL-метионил-DL-метионин като фуражна добавка за риба и ракообразни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               В съответствие с член 7 от Регламент (ЕО) № 1831/2003 беше подадено заявление за издаване на разрешение за DL-метионил-DL-метионин като фуражна добавка. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението е за разрешаването на DL-метионил-DL-метионин като фуражна добавка за всички видове водни животни, която да бъде класифицирана в категорията „хранителни добавки“.

               (4)

               В становището си от 27 януари 2015 г. (2) Европейският орган за безопасност на храните („Органът“) заключи, че при предложените условия на употреба DL-метионил-DL-метионин не се отразява неблагоприятно върху здравето на животните и човешкото здраве, нито върху околната среда и че използването му може да се счита за ефикасен източник на аминокиселината L-метионин за видовете риба и ракообразни. Органът не счита, че са необходими специални изисквания за наблюдение след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на DL-метионил-DL-метионин беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посоченото вещество следва да бъде разрешена съгласно предвиденото в приложението към настоящия регламент.

               (6)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посоченото в приложението вещество, което спада към категорията „Хранителни добавки“ и към функционалната група „Аминокиселини, техните соли и аналози“, като добавка при храненето на животните при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 август 2015 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2015; 13(2):4012.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  mg/kg пълноценен фураж със съдържание на влага 12 %

                     Категория: „Хранителни добавки“. Функционална група: „Аминокиселини, техните соли и аналози“.

                  3c306

                  —

                  DL-метионил-DL-метионин

                     Състав на добавката

                  Кристален прах, получен чрез химичен синтез с минимум 93 % DL-метионил-DL-метионин, максимум 3 % DL-метионин и не повече от 3 % натриев сулфат (на базата на сухо вещество)

                     Характеристика на активното вещество

                  DL-метионил-DL-метионин (2-[(2-амино-4-метилсулфанилбутаноил)амино]-4-метилсулфанилбутанова киселина)
                  Химична формула: C10H20N2O3S2

                  CAS номер: 52715-93-2

                     Метод за анализ
                      (1)

                  За количественото определяне на DL-метионил-DL-метионин във фуражната добавка: високоефективна течна хроматография с обърната фаза, комбинирана с фотометрично детектиране при 205 nm (RP-HPLC-UV).
                  За количественото определяне на DL-метионил-DL-метионин в премикси, комбинирани фуражи и фуражни суровини: йонообменна хроматография, комбинирана със следколонна дериватизация и фотометрично детектиране при 570 nm (IEC-UV).

                  Риба и ракообразни

                  —

                  Съдържанието на влага се посочва върху етикета

                  9 септември 2025 г.

         (1)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) № 1061/2013 на Комисията от 29 октомври 2013 година за разрешаване на употребата на препарат от Enterococcus faecium NCIMB 10415 като фуражна добавка за телета, ярета, котки и кучета и за изменение на Регламент (ЕО) № 1288/2004 (притежател на разрешението DSM Nutritional Products Ltd, представляван от DSM Nutritional products Sp. Z o.o)  текст от значение за ЕИП

text:
               31.10.2013

               BG

               Официален вестник на Европейския съюз

               L 289/38

         РЕГЛАМЕНТ ЗА ИЗПЪЛНЕНИЕ (ЕС) № 1061/2013 НА КОМИСИЯТА
   от 29 октомври 2013 година
   за разрешаване на употребата на препарат от Enterococcus faecium NCIMB 10415 като фуражна добавка за телета, ярета, котки и кучета и за изменение на Регламент (ЕО) № 1288/2004 (притежател на разрешението DSM Nutritional Products Ltd, представляван от DSM Nutritional products Sp. Z o.o)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките за използване при храненето на животните и се уреждат основанията и процедурите за издаване на разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).

               (2)

               Употребата на препарата от Enterococcus faecium NCIMB 10415 бе разрешена безсрочно в съответствие с Директива 70/524/ЕИО като фуражна добавка за телета — с Регламент (ЕО) № 1288/2004 на Комисията (3), за свине — с Регламент (ЕО) № 1200/2005 на Комисията (4), за малки прасенца — с Регламент (ЕО) № 252/2006 на Комисията (5), за прасета за угояване — с Регламент (ЕО) № 943/2005 на Комисията (6) и за котки и кучета — с Регламент (ЕО) № 102/2009 на Комисията (7). Впоследствие посоченият препарат беше вписан в Регистъра на фуражните добавки като съществуващ продукт в съответствие с член 10, параграф 1, буква б) от Регламент (ЕО) № 1831/2003.

               (3)

               Също така с Регламент за изпълнение (ЕС) № 361/2011 на Комисията (8) бе разрешена употребата на препарата при пилета за угояване за срок от десет години.

               (4)

               В съответствие с член 10, параграф 2 от Регламент (ЕО) № 1831/2003 във връзка с член 7 от същия регламент бе подадено заявление за извършване на повторна оценка на препарат от Enterococcus faecium NCIMB 10415 като фуражна добавка за телета, кучета и котки, а в съответствие с член 7 от посочения регламент — и за нова употреба при ярета, с искане добавката да се класифицира в категорията „зоотехнически добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (5)

               В становището си от 29 януари 2013 г. (9) Европейският орган за безопасност на храните („Органът“) заключи, че при предложените условия на употреба препаратът от Enterococcus faecium NCIMB 10415 не се отразява неблагоприятно върху здравето на животните, здравето на човека и околната среда, че при употребата му се постига увеличаване на крайното телесно тегло и/или на средното дневно наддаване при телета за отглеждане и угояване, както и че тези заключения могат да бъдат отнесени и за ярета за отглеждане и угояване. Също така Органът прие, че препаратът има благотворен ефект при кучетата, като повишава концентрацията на IgA в стомашно-чревния тракт или в кръвния серум. Органът не счита за необходимо да бъдат предвидени специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (6)

               Тъй като бяха наблюдавани малки, но значителни ефекти върху качеството на фекалиите при котките, това бе преценено за достатъчно, за да се потвърди ефикасността на препарата при този вид.

               (7)

               При оценката на препарата от Enterococcus faecium NCIMB 10415 се установи, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочената добавка следва да бъде разрешена съгласно предвиденото в приложението към настоящия регламент.

               (8)

               С оглед на предоставянето на ново разрешение съгласно Регламент (ЕО) № 1831/2003 Регламент (ЕО) № 102/2009 следва да бъде отменен, а Регламент (ЕО) № 1288/2004 следва да бъде съответно изменен.

               (9)

               Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото с оглед на новите изисквания, произтичащи от разрешението.

               (10)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Разрешение
   Разрешава се употребата на посочения в приложението препарат, който принадлежи към категорията „зоотехнически добавки“ и към функционалните групи „стабилизатори на чревната флора“ и „други зоотехнически добавки“, като добавка при храненето на животните, при спазване на условията, определени в същото приложение.
   Член 2
   Отмяна на Регламент (ЕО) № 102/2009
   Регламент (ЕО) № 102/2009 се отменя.
   Член 3
   Изменение на Регламент (ЕО) № 1288/2004
   В приложение I към Регламент (ЕО) № 1288/2004 вписването за Е 1705 Enterococcus faecium NCIMB 10415 се заличава.
   Член 4
   Преходни мерки
   Доколкото това се отнася за употреба при телета, пускането на пазара и употребата на посочения в приложението препарат и съдържащите го фуражи, които са произведени и етикетирани преди 19 май 2014 г. съгласно правилата, приложими преди 19 ноември 2013 г., могат да продължат до изчерпване на складовите наличности.
   Доколкото това се отнася за употреба при котки и кучета, пускането на пазара и употребата на посочения в приложението препарат и съдържащите го фуражи, които са произведени и етикетирани преди 19 ноември 2015 г. съгласно правилата, приложими преди 19 ноември 2013 г., могат да продължат до изчерпване на складовите наличности.
   Член 5
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 октомври 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).

      (3)  Регламент (ЕО) № 1288/2004 на Комисията от 14 юли 2004 г. относно постоянното разрешение на определени добавки и временното разрешение за нова употреба на добавки, които вече са разрешени при храненето на животни (ОВ L 243, 15.7.2004 г., стр. 10).

      (4)  Регламент (ЕО) № 1200/2005 на Комисията от 26 юли 2005 г. относно постоянни разрешения за някои добавки към храни за животни и временни разрешения за ново използване на добавки, които вече са разрешени в хранителните продукти (ОВ L 195, 27.7.2005 г., стр. 6).

      (5)  Регламент (ЕО) № 252/2006 на Комисията от 14 февруари 2006 г. относно безсрочното разрешаване употребата на някои добавки в храните за животни и временното разрешаване на нов вид употреба на добавки, чиято употреба в храните за животни вече е разрешена (ОВ L 44, 15.2.2006 г., стр. 3).

      (6)  Регламент (ЕО) № 943/2005 на Комисията от 21 юни 2005 г. относно безсрочното разрешаване на употреба на добавки в храните за животни (ОВ L 159, 22.6.2005 г., стр. 6).

      (7)  Регламент (ЕО) № 102/2009 на Комисията от 3 февруари 2009 г. относно постоянно разрешение на добавка към храните за животни (ОВ L 34, 4.2.2009 г., стр. 8).

      (8)  Регламент за изпълнение (ЕС) № 361/2011 на Комисията от 13 април 2011 г. относно разрешителното за Enterococcus faecium NCIMB 10415 като фуражна добавка за пилета за угояване (притежател на разрешителното DSM Nutritional products Ltd, представляван от DSM Nutritional Products Sp. z o.o) и за изменение на Регламент (ЕО) № 943/2005 (ОВ L 100, 14.4.2011 г., стр. 22).

      (9)  EFSA Journal (Бюлетин на ЕОБХ) 2013; 11(2):3097 и 3098.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  CFU/kg пълноценен фураж със съдържание на влага 12 %

                     Категория: „Зоотехнически добавки“. Функционална група: „Стабилизатори на чревната флора“

                  4b1705

                  DSM Nutritional Products Ltd, представляван от DSM Nutritional products Sp. Z o.o

                     Enterococcus faecium

                  NCIMB 10415

                                 Състав на добавката

                              Препарат от Enterococcus faecium

                              NCIMB 10415 с минимално съдържание на: под формата на микрокапсули с шеллак и други форми на микрокапсули:
                              1 × 1010 CFU/g добавка;
                              под формата на гранули без покритие:
                              3,5 × 1010 CFU/g добавка

                                 Характеристика на активното вещество

                              Жизнеспособни клетки на Enterococcus faecium

                              NCIMB 10415

                                 Метод за анализ
                                  (1)

                              Преброяване: чрез разстилане върху пластина с помощта на жлъчен ескулин азиден агар (EN 15788)
                              Идентифициране: пулсова гел електрофореза (PFGE)

                  Телета
                  Ярета

                  —

                  1 × 109

                  —

                  В указанията за употреба на добавката и премикса да се посочат условията на съхранение и устойчивостта на гранулиране.

                  19 ноември 2023 г.

                  4b1705

                  DSM Nutritional Products Ltd, представляван от DSM Nutritional products Sp. Z o.o

                     Enterococcus faecium

                  NCIMB 10415

                                 Състав на добавката

                              Препарат от Enterococcus faecium

                              NCIMB 10415 с минимално съдържание на: 5 × 109 CFU/g добавка;
                              под формата на микрокапсули (шеллак)

                                 Характеристика на активното вещество

                              Жизнеспособни клетки на Enterococcus faecium

                              NCIMB 10415

                                 Метод за анализ
                                  (1)

                              Преброяване: чрез разстилане върху пластина с помощта на жлъчен ескулин азиден агар (EN 15788)
                              Идентифициране: пулсова гел електрофореза (PFGE)

                  Котки

                  —

                  7 × 109

                  —

                  В указанията за употреба на добавката и премикса да се посочат условията на съхранение и устойчивостта на гранулиране.

                  19 ноември 2023 г.

                     Категория: „Зоотехнически добавки“. Функционална група: „Други зоотехнически добавки“ (подобряване на състоянието на стомашно-чревния тракт)

                  4b1705

                  DSM Nutritional Products Ltd, представляван от DSM Nutritional products Sp. Z o.o

                     Enterococcus faecium

                  NCIMB 10415

                                 Състав на добавката

                              Препарат от Enterococcus faecium

                              NCIMB 10415 с минимално съдържание 5 × 109 CFU/g добавка.
                              Под формата на микрокапсули (шеллак)

                                 Характеристика на активното вещество

                              Жизнеспособни клетки на Enterococcus faecium

                              NCIMB 10415

                                 Метод за анализ
                                  (1)

                              Преброяване: чрез разстилане върху пластина с помощта на жлъчен ескулин азиден агар (EN 15788)
                              Идентифициране: пулсова гел електрофореза (PFGE)

                  Кучета

                  —

                  2,5 × 109

                  В указанията за употреба на добавката и премикса да се посочат условията на съхранение и устойчивостта на гранулиране.

                  19 ноември 2023 г.

         (1)  Подробна информация относно методите за анализ може да бъде намерена на интернет адреса на референтната лаборатория на Европейския съюз за фуражни добавки: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) 2015/57 на Комисията от 15 януари 2015 година за изменение на Регламент за изпълнение (ЕС) № 792/2012 на Комисията по отношение на правилата във връзка с формата на разрешителните, сертификатите и другите документи, предвидени в Регламент (ЕО) № 338/97 на Съвета относно защитата на видовете от дивата флора и фауна чрез регулиране на търговията с тях, и в Регламент (ЕО) № 865/2006 на Комисията за установяване на подробни правила за прилагане на Регламент (ЕО) № 338/97 на Съвета

text:
               16.1.2015

               BG

               Официален вестник на Европейския съюз

               L 10/19

         РЕГЛАМЕНТ ЗА ИЗПЪЛНЕНИЕ (ЕС) 2015/57 НА КОМИСИЯТА
   от 15 януари 2015 година
   за изменение на Регламент за изпълнение (ЕС) № 792/2012 на Комисията по отношение на правилата във връзка с формата на разрешителните, сертификатите и другите документи, предвидени в Регламент (ЕО) № 338/97 на Съвета относно защитата на видовете от дивата флора и фауна чрез регулиране на търговията с тях, и в Регламент (ЕО) № 865/2006 на Комисията за установяване на подробни правила за прилагане на Регламент (ЕО) № 338/97 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 338/97 на Съвета от 9 декември 1996 г. относно защитата на видовете от дивата флора и фауна чрез регулиране на търговията с тях (1), и по-специално член 19, параграф 1 от него,
   като има предвид, че:

               (1)

               С оглед прилагането на определени резолюции, приети на шестнадесетата среща на Конференцията на страните по Конвенцията по международната търговия със застрашени видове от дивата фауна и флора (CITES) (3–14 март 2013 г.), наричана по-долу „Конвенцията“, следва да бъдат изменени някои разпоредби и да се добавят допълнителни разпоредби в Регламент за изпълнение (ЕС) № 792/2012 на Комисията (2).

               (2)

               По-специално в съответствие с Резолюция на CITES Conf. 16.8 следва да бъдат включени разпоредби, за да се даде възможност за издаване на специални сертификати за музикални инструменти, за да се опрости движението им през граница с нетърговска цел, и в съответствие с Резолюция на CITES Conf. 14.6 следва да бъде установен нов код за произход X за „екземпляри, уловени в морска среда, която не е под юрисдикцията на никоя държава“.

               (3)

               Регламент за изпълнение (ЕС) № 792/2012 следва да бъде съответно изменен.

               (4)

               Тъй като настоящият регламент следва да се използва във връзка с Регламент (ЕО) № 865/2006, важно е и двата регламента да се прилагат от една и съща дата.

               (5)

               Мерките, предвидени в настоящия регламент, са в съответствие със становището на Комитета по търговия с дивата флора и фауна,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) № 792/2012 се изменя, както следва:

               1)

               Член 1 се изменя, както следва:

                           а)

                           вмъква се следната точка 5a:

                                       „5a)

                                       сертификати за музикални инструменти;“

                           б)

                           точка 8 се заменя със следното:

                                       „8)

                                       листове за продължение към сертификатите за лична собственост, сертификатите за пътуващи изложби и сертификатите за музикални инструменти;“

                                 .

               2)

               В член 2 параграф 1 се заменя със следното:
               „1.   Формулярите, на които се съставят разрешителни за внос и износ, сертификати за реекспорт, сертификати за лична собственост, сертификати за колекции от образци и сертификати за музикални инструменти, както и заявленията за такива документи, отговарят на образеца, съдържащ се в приложение I, с изключение на полетата, предвидени за употреба на национално равнище.“

               3)

               Приложенията се изменят в съответствие с приложението към настоящия регламент.

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 януари 2015 година.

            За Комисията

            Председател

         Jean-Claude JUNCKER

      (1)  ОВ L 61, 3.3.1997 г., стр. 1.

      (2)  Регламент за изпълнение (ЕС) № 792/2012 на Комисията от 23 август 2012 г. за определяне на правила във връзка с формата на разрешителните, сертификатите и другите документи, предвидени в Регламент (ЕО) № 338/97 на Съвета относно защитата на видовете от дивата флора и фауна чрез регулиране на търговията с тях, и за изменение на Регламент (ЕО) № 865/2006 на Комисията (ОВ L 242, 7.9.2012 г., стр. 13).

      ПРИЛОЖЕНИЕ
      Приложенията към Регламент за изпълнение (ЕС) № 792/2012 се изменят, както следва:

                  1)

                  Приложение I се изменя, както следва:

                              а)

                              текстът на „Инструкции и обяснения“, отнасящи се до „1 — Оригинал“, се изменя, както следва:

                                          i)

                                          точки 1, 2 и 3 се заменят със следното:

                                                      „1.

                                                      Посочват се пълното име и адресът на износителя (реекспортиращия), а не на представителя/посредника. В случай на сертификат за лична собственост или сертификат за музикален инструмент се посочват пълното име и адресът на законния собственик. В случай на сертификат за музикален инструмент, ако заявителят е различен от законния собственик, във формуляра се посочват пълното име и адрес както на собственика, така и на заявителя, и на съответния издаващ документа орган се предоставя копие от споразумение за заем между собственика и заявителя;

                                                      2.

                                                      Срокът на валидност на разрешително за износ или сертификат за реекспорт не надвишава 6 месеца, а за разрешително за внос — 12 месеца. Срокът на валидност на сертификат за лична собственост и сертификат за музикален инструмент не надвишава три години. След последния ден на валидност настоящият документ е недействителен и собственикът трябва да върне своевременно оригинала и всички копия на управителния орган, издал документа. Разрешителното за внос е невалидно, когато съответният документ по CITES от държавата на износ/реекспорт е използван за целта след изтичане на валидността му или когато датата на въвеждане в Съюза е повече от 6 месеца, считано от датата на издаване на документа;

                                                      3.

                                                      Посочват се пълното име и адресът на вносителя, а не на представителя/посредника. В случай на сертификат за лична собственост или сертификат за музикален инструмент да се остави непопълнено.“

                                                ;

                                          ii)

                                          точка 5 се заменя със следното:

                                                      „5.

                                                      В случай на сертификат за лична собственост или сертификат за музикален инструмент да се остави непопълнено.“

                                                ;

                                          iii)

                                          точка 8 се заменя със следното:

                                                      „8.

                                                      Описанието трябва да е възможно най-прецизно и да включва трибуквен код съгласно приложение VII към Регламент (ЕО) № 865/2006 за установяване на подробни правила за прилагане на Регламент (ЕО) № 338/97 на Съвета относно защитата на видовете от дивата фауна и флора чрез регулиране на търговията с тях. В случай на сертификат за музикален инструмент описанието на инструмента следва да дава възможност на компетентния орган да се увери, че сертификатът отговаря на екземпляра, който се внася или изнася, и описанието следва да включва елементи като име на производителя, сериен номер или други средства за идентификация като фотографии.“

                                                ;

                                          iv)

                                          в точка 13 се добавя следният ред:

                                                      „X

                                                      Екземпляри, уловени в морска среда, която не е под юрисдикцията на никоя държава“

                                                ;

                                          v)

                                          в точка 14 текстът „Q Циркове и пътуващи изложби“ се заменя с „Q Пътуващи изложби (колекция от образци, цирк, менажерия, изложба на растения, оркестър или музейна експозиция, изложена за показ с търговска цел)“;

                              б)

                              текстът на „Инструкции и обяснения“, отнасящи се до „2 — Копие за собственика“, се изменя, както следва:

                                          i)

                                          точки 1, 2 и 3 се заменят със следното:

                                                      „1.

                                                      Посочват се пълното име и адресът на износителя (реекспортиращия), а не на представителя/посредника. В случай на сертификат за лична собственост или на сертификат за музикален инструмент се посочват пълното име и адресът на законния собственик. В случай на сертификат за музикален инструмент, ако заявителят е различен от законния собственик, във формуляра се посочват пълното име и адрес както на собственика, така и на заявителя, и на съответния орган, издаващ документа, се предоставя копие от договор за заем между собственика и заявителя.

                                                      2.

                                                      Срокът на валидност на разрешително за износ или сертификат за реекспорт не трябва да надвишава 6 месеца, а за разрешително за внос — 12 месеца. Срокът на валидност на сертификат за лична собственост и сертификат за музикален инструмент не надвишава три години. След последния ден на валидност настоящият документ е недействителен и собственикът трябва да върне своевременно оригинала и всички копия на управителния орган, издал документа. Разрешителното за внос е невалидно, когато съответният документ по CITES от държавата на износ/реекспорт е използван за целта след изтичане на валидността му или когато датата на въвеждане в Съюза е повече от 6 месеца, считано от датата на издаване на документа;

                                                      3.

                                                      Посочват се пълното име и адресът на вносителя, а не на представителя/посредника. В случай на сертификат за лична собственост или на сертификат за музикален инструмент да се остави непопълнено.“

                                                ;

                                          ii)

                                          точка 5 се заменя със следното:

                                                      „5.

                                                      В случай на сертификат за лична собственост или сертификат за музикален инструмент да се остави непопълнено.“

                                                ;

                                          iii)

                                          точка 8 се заменя със следното:

                                                      „8.

                                                      Описанието трябва да е възможно най-прецизно и да включва трибуквен код съгласно приложение VII към Регламент (ЕО) № 865/2006 за установяване на подробни правила за прилагане на Регламент (ЕО) № 338/97 на Съвета относно защитата на видовете от дивата фауна и флора чрез регулиране на търговията с тях. В случай на сертификат за музикален инструмент, описанието на инструмента следва да дава възможност на компетентния орган да се увери, че сертификатът отговаря на екземпляра, който се внася или изнася, и описанието следва да включва елементи като име на производителя, сериен номер или други средства за идентификация като фотографии.“

                                                ;

                                          iv)

                                          в точка 13 се добавя следният ред:

                                                      „X

                                                      Екземпляри, уловени в морска среда, която не е под юрисдикцията на никоя държава“

                                                ;

                                          v)

                                          в точка 14 текстът „Q Циркове и пътуващи изложби“ се заменя с „Q Пътуващи изложби (колекция от образци, цирк, менажерия, изложба на растения, оркестър или музейна експозиция, изложена за показ с търговска цел)“;

                              в)

                              текстът на „Инструкции и обяснения“, отнасящи се до „3 — Копие, което митническата служба връща на издалия документа орган“, се изменя както следва:

                                          i)

                                          точки 1, 2 и 3 се заменят със следното:

                                                      „1.

                                                      Посочват се пълното име и адресът на износителя (реекспортиращия), а не на представителя/посредника. В случай на сертификат за лична собственост или сертификат за музикален инструмент се посочват пълното име и адресът на законния собственик. В случай на сертификат за музикален инструмент, ако заявителят е различен от законния собственик, във формуляра се посочват пълното име и адрес както на собственика, така и на заявителя, и на съответния орган, издаващ документа, се предоставя копие от договор за заем между собственика и заявителя.

                                                      2.

                                                      Срокът на валидност на разрешително за износ или сертификат за реекспорт не трябва да надвишава 6 месеца, а за разрешително за внос — 12 месеца. Срокът на валидност на сертификат за лична собственост и сертификат за музикален инструмент не надвишава три години. След последния ден на валидност настоящият документ е недействителен и собственикът трябва да върне своевременно оригинала и всички копия на управителния орган, издал документа. Разрешителното за внос е невалидно, когато съответният документ по CITES от държавата на износ/реекспорт е използван за целта след изтичане на валидността му или когато датата на въвеждане в Съюза е повече от 6 месеца, считано от датата на издаване на документа.;

                                                      3.

                                                      Посочват се пълното име и адресът на вносителя, а не на представителя/посредника. В случай на сертификат за лична собственост или на сертификат за музикален инструмент да се остави непопълнено.“

                                                ;

                                          ii)

                                          точка 5 се заменя със следното:

                                                      „5.

                                                      В случай на сертификат за лична собственост или на сертификат за музикален инструмент да се остави непопълнено.“

                                                ;

                                          iii)

                                          точка 8 се заменя със следното:

                                                      „8.

                                                      Описанието трябва да е възможно най-прецизно и да включва трибуквен код съгласно приложение VII към Регламент (ЕО) № 865/2006 за установяване на подробни правила за прилагане на Регламент (ЕО) № 338/97 на Съвета относно защитата на видовете от дивата фауна и флора чрез регулиране на търговията с тях. В случай на сертификат за музикален инструмент, описанието на инструмента следва да дава възможност на компетентния орган да се увери, че сертификатът отговаря на екземпляра, който се внася или изнася, и описанието следва да включва елементи като име на производителя, сериен номер или други средства за идентификация като фотографии.“

                                                ;

                                          iv)

                                          в точка 13 се добавя следният ред:

                                                      „X

                                                      Екземпляри, уловени в морска среда, която не е под юрисдикцията на никоя държава“

                                                ;

                                          v)

                                          в точка 14 текстът „Q Циркове и пътуващи изложби“ се заменя с „Q Пътуващи изложби (колекция от образци, цирк, менажерия, изложба на растения, оркестър или музейна експозиция, изложена за показ с търговска цел)“;

                              г)

                              текстът на „Инструкции и обяснения“, отнасящи се до „5 — Формуляр на заявлението“, се изменя, както следва:

                                          i)

                                          точка 1 се заменя със следното:

                                                      „1.

                                                      Посочват се пълното име и адресът на износителя (реекспортиращия), а не на представителя/посредника. В случай на сертификат за лична собственост или на сертификат за музикален инструмент се посочват пълното име и адресът на законния собственик. В случай на сертификат за музикален инструмент, ако заявителят е различен от законния собственик, във формуляра се посочват пълното име и адрес както на собственика, така и на заявителя, и на съответния орган, издаващ документа, се предоставя копие от договор за заем между собственика и заявителя.“

                                                ;

                                          ii)

                                          точка 3 се заменя със следното:

                                                      „3.

                                                      Посочват се пълното име и адресът на вносителя, а не на представителя/посредника. В случай на сертификат за лична собственост или на сертификат за музикален инструмент да се остави непопълнено.“

                                                ;

                                          iii)

                                          точка 5 се заменя със следното:

                                                      „5.

                                                      В случай на сертификат за лична собственост или на сертификат за музикален инструмент да се остави непопълнено.“

                                                ;

                                          iv)

                                          точка 8 се заменя със следното:

                                                      „8.

                                                      Описанието трябва да е възможно най-прецизно и да включва трибуквен код съгласно приложение VII към Регламент (ЕО) № 865/2006 за установяване на подробни правила за прилагане на Регламент (ЕО) № 338/97 на Съвета относно защитата на видовете от дивата фауна и флора чрез регулиране на търговията с тях. В случай на сертификат за музикален инструмент, описанието на инструмента следва да дава възможност на компетентния орган да се увери, че сертификатът отговаря на екземпляра, който се внася или изнася, и описанието следва да включва елементи като име на производителя, сериен номер или други средства за идентификация като фотографии.“

                                                ;

                                          v)

                                          в точка 13 се добавя следният ред:

                                                      „X

                                                      Екземпляри, уловени в морска среда, която не е под юрисдикцията на никоя държава“

                                                ;

                                          vi)

                                          в точка 14 текстът „Q Циркове и пътуващи изложби“ се заменя с „Q Пътуващи изложби (колекция от образци, цирк, менажерия, изложба на растения, оркестър или музейна експозиция, изложена за показ с търговска цел)“.

                  2)

                  Приложение III се изменя, както следва:

                              а)

                              в „Инструкции и обяснения“, отнасящи се до „Оригинал“, в точка 14 се добавя следният ред:

                                          „X

                                          Екземпляри, уловени в морска среда, която не е под юрисдикцията на никоя държава“

                                    ;

                              б)

                              в „Инструкции и обяснения“, отнасящи се до „Формуляр на заявление“, в точка 14 се добавя следният ред:

                                          „X

                                          Екземпляри, уловени в морска среда, която не е под юрисдикцията на никоя държава“

                                    .

                  3)

                  В приложение IV заглавието горе вдясно се заменя със следното:
                  „СЕРТИФИКАТ ЗА ПЪТУВАЩА ИЗЛОЖБА
                  СЕРТИФИКАТ ЗА ЛИЧНА СОБСТВЕНОСТ
                  СЕРТИФИКАТ ЗА МУЗИКАЛЕН ИНСТРУМЕНТ
                  ЛИСТ ЗА ПРОДЪЛЖЕНИЕ“.

                  4)

                  Приложение V се изменя, както следва:

                              а)

                              в „Инструкции и обяснения“, отнасящи се до „1 — Оригинал“, в точка 9 се добавя следният ред:

                                          „X

                                          Екземпляри, уловени в морска среда, която не е под юрисдикцията на никоя държава“

                                    ;

                              б)

                              в „Инструкции и обяснения“, отнасящи се до „3 — Формуляр на заявлението“, в точка 9 се добавя следният ред:

                                          „X

                                          Екземпляри, уловени в морска среда, която не е под юрисдикцията на никоя държава“

                                    .


title: Регламент за изпълнение (ЕС) № 31/2013 на Комисията от 17 януари 2013 година за установяване на стандартни стойности при внос с цел определяне на входната цена на някои плодове и зеленчуци

text:
               18.1.2013

               BG

               Официален вестник на Европейския съюз

               L 14/11

         РЕГЛАМЕНТ ЗА ИЗПЪЛНЕНИЕ (ЕС) № 31/2013 НА КОМИСИЯТА
   от 17 януари 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 17 януари 2013 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  67,8

                  TN

                  80,7

                  TR

                  124,7

                  ZZ

                  91,1

                  0707 00 05

                  EG

                  194,1

                  MA

                  158,2

                  TR

                  122,2

                  ZZ

                  158,2

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  98,6

                  TR

                  126,5

                  ZZ

                  112,6

                  0805 10 20

                  EG

                  53,7

                  MA

                  63,4

                  TR

                  61,9

                  ZA

                  103,6

                  ZZ

                  70,7

                  0805 20 10

                  IL

                  162,4

                  MA

                  90,3

                  ZZ

                  126,4

                  0805 20 30, 0805 20 50, 0805 20 70, 0805 20 90

                  IL

                  119,5

                  KR

                  139,7

                  TR

                  81,7

                  ZZ

                  113,6

                  0805 50 10

                  EG

                  87,0

                  TR

                  75,0

                  ZZ

                  81,0

                  0808 10 80

                  CN

                  90,1

                  MK

                  40,5

                  US

                  200,8

                  ZZ

                  110,5

                  0808 30 90

                  CN

                  61,0

                  US

                  132,9

                  ZZ

                  97,0

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 723/2012 на Комисията от 8 август 2012 година за признаване на традиционно наименование, предвидено в Регламент (ЕО) № 1234/2007 на Съвета [Cream - TDT-US-N0017]

text:
               9.8.2012

               BG

               Официален вестник на Европейския съюз

               L 212/13

         РЕГЛАМЕНТ ЗА ИЗПЪЛНЕНИЕ (ЕС) № 723/2012 НА КОМИСИЯТА
   от 8 август 2012 година
   за признаване на традиционно наименование, предвидено в Регламент (ЕО) № 1234/2007 на Съвета [Cream - TDT-US-N0017]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 118ф, параграф 2 във връзка с член 4 от него,
   като има предвид, че:

               (1)

               Две представителни професионални организации, установени в Съединените американски щати — „WineAmerica“ и „California Export Association“, подадоха заявление до Комисията, получено на 22 юни 2010 г., за защита на традиционното наименование „Cream“ във връзка с лозаро-винарски продукти от категория „3. Ликьорни вина“, посочени в приложение ХIб към Регламент (ЕО) № 1234/2007, носещи наименование за произход, посочено в приложение V към Споразумението между Европейската общност и Съединените американски щати относно търговията с вина, одобрено с Решение 2006/232/ЕО на Съвета (2).

               (2)

               В съответствие с член 33 от Регламент (ЕО) № 607/2009 на Комисията от 14 юли 2009 г. за определяне на някои подробни правила за прилагането на Регламент (ЕО) № 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти (3), заявлението бе публикувано в Официален вестник на Европейския съюз
                   (4). Не бе подадено възражение в рамките на два месеца от датата на публикуването.

               (3)

               Заявлението за защита на традиционното наименование „Cream“, което се отнася до американските вина, отговаря на условията, посочени в член 118ф, параграф 1 от Регламент (ЕО) № 1234/2007 и в членове 31 и 35 от Регламент (ЕО) № 607/2009. Заявлението за защита следва да бъде прието и традиционното наименование „Cream“ трябва следователно да бъде вписано в електронната база данни „E-Bacchus“ за вина, произведени от членовете на двете представителни професионални организации, внесли заявлението.

               (4)

               Съгласно член 30, параграф 2 от Регламент (ЕО) № 607/2009 се изисква Комисията да оповестява информация относно представителната търговска организация и нейните членове. Тази информация следва да бъде направена публично достояние в електронната база данни „E-Bacchus“.

               (5)

               Мярката, предвидена в настоящия регламент, е в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Заявлението за защита на традиционното наименование „Cream“ се приема за американски лозаро-винарски продукти от категория „3. Ликьорни вина“, посочени в приложение ХIб към Регламент (ЕО) № 1234/2007. Терминът „Cream“ се включва в електронната база данни „E-Bacchus“, както е посочено в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 август 2012 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 87, 24.3.2006 г., стр. 1.

      (3)  ОВ L 193, 24.7.2009 г., стр. 60.

      (4)  ОВ C 276, 13.10.2010 г., стр. 6.

      ПРИЛОЖЕНИЕ

         Защитено традиционно наименование

                  —

                  Cream

         Език, посочен в член 31, параграф 1 от Регламент (ЕО) № 607/2009

                  —

                  Английски

         Категория или категории лозаро-винарски продукти, за които се отнася защитата (приложение XIб към Регламент (ЕО) № 1234/2007)

                  — 3.

                  Ликьорни вина

         Списък на съответните защитени наименования за произход или географски указания

                  —

                  Наименования за произход, както са посочени в приложение V към Споразумението между Европейската общност и Съединените американски щати относно търговията с вина

         Препратка към приложимите правила в държавата членка или третата държава

                  —

                  Резолюция на „WineAmerica“ във връзка с определенията по отношение на производството на вина за Европейската общност, приета на 24 март 2009 г.;

                  —

                  Решение на „California Wine Export Program“, прието на 7 май 2009 г.

         Резюме на определението или условията за използване

                  —

                  „Cream“ означава вид сладко вино от САЩ, подсилено с алкохол. Виното трябва да е с цвят между бледожълто и светъл кехлибар, силно и сладко на вкус и да притежава характерния винено-плодов аромат. Вината могат да имат характеристики на умерено отлежаване, с нотки на зрялост. Виното може да е смес от няколко реколти и обикновено притежава сладко-винени нюанси. За отлежаването се използват различни видове съдове. Подсилването с алкохол трябва да става с гроздова ракия.

         Име на държавата или държавите на произход

                  —

                  Съединени американски щати

         Списъкът на членовете на представителната търговска организация, установени в третата държава, които имат право да използват защитеното традиционно наименование, е достъпен на адрес:

      http://ec.europa.eu/agriculture/markets/wine/e-bacchus/


title: Регламент за изпълнение (ЕС) № 587/2014 на Комисията от 2 юни 2014 година за дерогация от Регламент (ЕО) № 1967/2006 на Съвета по отношение на минималното разстояние от брега и дълбочината за риболов с брегови грибове в определени териториални води на Франция (Languedoc-Roussillon и Provence-Alpes-Côte d'Azur)

text:
               3.6.2014

               BG

               Официален вестник на Европейския съюз

               L 164/13

         РЕГЛАМЕНТ ЗА ИЗПЪЛНЕНИЕ (ЕС) № 587/2014 НА КОМИСИЯТА
   от 2 юни 2014 година
   за дерогация от Регламент (ЕО) № 1967/2006 на Съвета по отношение на минималното разстояние от брега и дълбочината за риболов с брегови грибове в определени териториални води на Франция (Languedoc-Roussillon и Provence-Alpes-Côte d'Azur)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1967/2006 на Съвета от 21 декември 2006 г. относно мерките за управление на устойчивата експлоатация на рибните ресурси в Средиземно море (1), и по-специално член 13, параграф 5 от него,
   като има предвид, че:

               (1)

               С член 13, параграф 1 от Регламент (ЕО) № 1967/2006 се забранява използването на теглени съоръжения на 3 морски мили от брега или в рамките на 50-метровата изобата — там, където тази дълбочина се достига на по-късо разстояние от брега.

               (2)

               По искане на държава членка Комисията може да позволи дерогация от член 13, параграф 1 от Регламент (ЕО) № 1967/2006, ако са изпълнени определени условия по член 13, параграфи 5 и 9.

               (3)

               На 1 октомври 2013 г. Комисията получи от Франция искане за дерогация от член 13, параграф 1, първа алинея от посочения регламент с цел използването на брегови грибове в определени морски зони, намиращи се в рамките на териториалните води на Франция, независимо от дълбочината.

               (4)

               Франция предостави актуална научно-техническа обосновка за дерогацията.

               (5)

               На своята пленарна сесия, проведена между 4 и 8 ноември 2013 г., Научният, технически и икономически комитет по рибарство (НТИКР) разгледа поисканата от Франция дерогация и свързания с нея проект на план за управление.

               (6)

               Поисканата от Франция дерогация отговаря на условията, посочени в член 13, параграфи 5 и 9 от Регламент (ЕО) № 1967/2006.

               (7)

               Съществуват специфични географски ограничения, обусловени от малкия размер на континенталния шелф.

               (8)

               Риболовът с брегови грибове не оказва значително въздействие върху морската среда.

               (9)

               Поисканата от Франция дерогация се отнася до ограничен брой плавателни съдове — общо 23.

               (10)

               Риболовът с брегови грибове се извършва от брега в плитки води и обхваща различни видове. Естеството на този вид риболов не позволява той да се извършва с други уреди.

               (11)

               Планът за управление гарантира, че риболовното усилие няма да се увеличи в бъдеще, тъй като разрешенията за риболов се издават само за посочените 23 плавателни съда с общо усилие от 1 225 kW, които вече имат разрешение за риболов от Франция.

               (12)

               Искането се отнася за плавателни съдове, които имат записи на риболовна дейност от над пет години и провеждат операции съгласно плана за управление, приет от Франция на 15 април 2014 г. (2) в съответствие с член 19, параграф 2 от Регламент (ЕО) № 1967/2006.

               (13)

               Тези плавателни съдове са включени в списък, съобщен на Комисията в съответствие с изискванията на член 13, параграф 9 от Регламент (ЕО) № 1967/2006.

               (14)

               Съответните риболовни дейности отговарят на изискванията по член 4 от Регламент (ЕО) № 1967/2006, тъй като френският план за управление изрично забранява риболова над защитени местообитания.

               (15)

               Изискванията по член 8, параграф 1, буква з) от Регламент (ЕО) № 1967/2006 не са приложими, тъй като те се отнасят за траулерите.

               (16)

               Що се отнася до изискването за изпълнение на член 9, параграф 3 за установяване на минималния размер на окото на мрежата, Комисията отбелязва, че тъй като съответните риболовни дейности се отличават с висока степен на избирателност, оказват незначително въздействие върху морската среда и не се извършват над защитени местообитания, в съответствие с член 9, параграф 7 от Регламент (ЕО) № 1967/2006 Франция е разрешила дерогация от тези разпоредби в своя план за управление.

               (17)

               Съответните риболовни дейности отговарят на изискванията за записване, посочени в член 14 от Регламент (ЕО) № 1224/2009 на Съвета (3).

               (18)

               Съответните риболовни дейности не възпрепятстват дейностите на плавателните съдове, които използват риболовни уреди, различни от тралове, грибове или сходни теглени мрежи.

               (19)

               Използването на брегови грибове е регламентирано във френския план за управление, така че да гарантира, че уловът на видовете, посочени в приложение III към Регламент (ЕО) № 1967/2006, е минимален.

               (20)

               Бреговите грибове не се използват за улов на главоноги.

               (21)

               Френският план за управление включва мерки за наблюдение на риболовните дейности, както е предвидено в член 13, параграф 9, трета алинея от Регламент (ЕО) № 1967/2006.

               (22)

               Поради това исканата дерогация следва да бъде предоставена.

               (23)

               Съгласно плана за наблюдение, предвиден в нейния план за управление, Франция следва да изпрати на Комисията доклад в установения срок.

               (24)

               В член 15, параграф 11 от Регламент (ЕС) № 1380/2013 на Европейския парламент и на Съвета (4) се постановява, че за видовете, за които се прилага задължението за разтоварване по член 15, параграф 1 от същия регламент, употребата на улова от видовете под минималния референтен размер за опазване се ограничава за цели, различни от пряката консумация от човека.

               (25)

               В съответствие с член 15, параграф 3 от Регламент (ЕО) № 1967/2006 френският план за управление включва дерогация по отношение на минималния размер на морските организми за дребна сардина, която се разтоварва на сушата за консумация от човека и е обект на регламентираните в плана риболовни дейности.

               (26)

               Следва да се въведе ограничение на срока на дерогацията, за да се отрази графикът на влизане в сила на задължението за разтоварване в съответствие с член 15, параграф 1 от Регламент (ЕС) № 1380/2013.

               (27)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Дерогация
   Член 13, параграф 1 от Регламент (ЕО) № 1967/2006 не се прилага по отношение на териториалните води на Франция в близост до крайбрежието на Languedoc-Roussillon и Provence-Alpes-Côte d'Azur за брегови грибове, използвани от плавателни съдове:

               а)

               които носят регистрационния номер, посочен във френския план за управление;

               б)

               които имат записи на риболовна дейност от над пет години и за които не се предвижда бъдещо увеличаване на използваното риболовно усилие; и

               в)

               които притежават разрешение за риболов и провеждат операции съгласно плана за управление, приет от Франция в съответствие с член 19, параграф 2 от Регламент (ЕО) № 1967/2006.

         Член 2
   План за наблюдение и докладване
   В срок от една година от влизането в сила на настоящия регламент Франция изпраща на Комисията доклад, изготвен в съответствие с плана за наблюдение, който се съдържа в плана за управление, посочен в член 1, буква в).
   Член 3
   Влизане в сила и срок на прилагане
   Настоящият регламент влиза в сила в деня след деня на публикуването му в Официален вестник на Европейския съюз.
   Той се прилага до 31 декември 2014 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 юни 2014 година.

            За Комисията

            Председател

         José Manuel BARROSO

      (1)  ОВ L 36, 8.2.2007 г., стр. 6.

      (2)  Вж. JORF [Официален вестник на Френската република] № 0101, 30.4.2014 г., стр. 7452.

      (3)  Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (ОВ L 343, 22.12.2009 г., стр. 1).

      (4)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).